Komisijos reglamentas (EEB) Nr. 2196/95
1995 m. rugsėjo 18 d.
iš dalies keičiantis Reglamentą (EEB) Nr. 2191/81 dėl pelno nesiekiančioms institucijoms ir organizacijoms pagalbos sviestui pirkti skyrimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1968 m. birželio 27 d. Tarybos reglamentą Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 1538/95 [2], ypač į jo 12 straipsnio 3 dalį,
kadangi Komisijos reglamentu (EEB) Nr. 2191/81 [3] su paskutiniais pakeitimais, padarytais Reglamentu (EEB) Nr. 455/95 [4] numatyta suteikti pagalbą pelno nesiekiančioms institucijoms ir organizacijoms sviestui įsigyti; kadangi Jungtinėje Karalystėje parduodamam Naujosios Zelandijos sviestui gali būti taikoma mažesnė muito norma, jei toje valstybėje narėje sviestas atitinka skirstymo į kategorijas reikalavimus ir yra pirmos rūšies; kadangi lengvatinio importo tvarka Naujosios Zelandijos sviestui nuo 1995 m. liepos 1 d. įtvirtinta remiantis Sutartimi dėl žemės ūkio, sudaryta daugiašalių derybų dėl prekybos Urugvajaus raunde; kadangi 1995 m. birželio 30 d. Reglamente (EB) Nr. 1600/95, išdėstantis išsamias taisykles dėl pieno bei pieno produktų importo tvarkos ir tarifinių kvotų atidarymo [5], su paskutiniais pakeitimais, padarytais Reglamentu (EEB) Nr. 1763/95 [6], yra nustatyta pagal tarifinę kvotą importuojamam Naujosios Zelandijos sviestui taikytina muito norma; kadangi dėl to Reglamentą (EEB) Nr. 2191/81 reikėtų pataisyti;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2191/81 2 straipsnio 3 dalis pakeičiama taip:
"3. 1 dalyje minėta pagalba nesuteikiama visa, jei Komisijos reglamento (EB) Nr. 1600/95 [7] I priede nurodytam Naujosios Zelandijos sviestui buvo sumažintas muitas. Todėl 1 straipsnyje minėtos pagalbos suma sumažinama Bendrajame muitų tarife sviestui nustatyto muito ir sumažinto muito skirtumu."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. rugsėjo 18 d.